Document ID: 32008D0876

РЕШЕНИЕ НА КОМИСИЯТА
от 6 ноември 2008 година
за изменение на Решение 2004/452/ЕО за създаване на списък от органи, на чиито изследователи е разрешен достъп до поверителни данни за научни цели
(нотифицирано под номер C(2008) 6431)
(текст от значение за ЕИП)
(2008/876/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 322/97 на Съвета от 17 февруари 1997 г. относно статистиката на Общността (1), и по-специално член 20, параграф 1 от него,
като има предвид, че:
(1)
Регламент (ЕО) № 831/2002 на Комисията от 17 май 2002 г. за прилагане на Регламент (ЕО) № 322/97 на Съвета относно статистиката на Общността във връзка с достъпа до поверителни данни за научни цели (2), определя, с цел извличане на статистически заключения за научни цели, условията, при които може да се даде достъп до поверителни данни, предоставени на органа на Общността, както и правилата за сътрудничество между Общността и националните органи за улесняване на този достъп.
(2)
С Решение 2004/452/ЕО на Комисията (3) бе създаден списък от органи, на чиито изследователи е разрешен достъп до поверителни данни за научни цели.
(3)
Университетът Duke (DUKE), Северна Каролина, САЩ, трябва да бъде разглеждан като орган, който отговаря на необходимите условия и поради тази причина следва да бъде добавен в списъка от агенции, организации и институции, посочени в член 3, параграф 1, буква д) от Регламент (ЕО) № 831/2002.
(4)
Мерките, предвидени в настоящото решение, са в съответствие със становището на Комитета по статистическата тайна,
ПРИЕ НАСТОЯЩОТО РЕШЕНИЕ:
Член 1
Приложението към Решение 2004/452/ЕО се заменя с текста, съдържащ се в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 6 ноември 2008 година.

Labels: 12
7
19